S-45/2009

Mál þetta höfðaði sýslumaðurinn á Akranesi með ákæru 31. janúar 2009 á hendur ákærða, H-kk-þgf M-kk-þgf M-kk-þgf, kt. ..., Álftá, í Borgarbyggð. Málið var dómtekið 17. mars 2009.

Í ákæruskjali segir að málið sé höfðað gegn ákærða fyrir eftirgreind umferðar- og fíkniefnabrot sunnudaginn 28. desember 2008 með því að hafa:

I.

Um kl. 17:58 ekið bifreiðinni YB-167, undir áhrifum bannaðra ávana- og fíkniefna, norður Vesturlandsveg frá Reykjavík áleiðis til Borgarness uns lögreglan stöðvaði aksturinn á Vesturlandsvegi á móts við félagsheimilið Fannarhlíð, Hvalfjarðarsveit.

Í blóðsýni sem tekið var úr ákærða í framhaldi af handtöku mældist magn MDMA 40 ng/ml og í þvagsýni greindist MDMA og tetrahýdrókannabínólsýra en bæði efnin eru í flokki ávana- og fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða skv. þessum ákærulið þykir varða við 1. mgr. sbr. 2. mgr. 45. gr. a. sbr. 1. mgr. 100. gr. umferðarlaga nr. 50/1987 með áorðnum breytingum.

II.

Á sama tíma og I. töluliður greinir haft í sínum vörslum 0,89 g af kannabisefni í bifreiðinni YB-167 á Vesturlandsvegi er lögreglan hafði afskipti af honum vegna brots er I tl. ákærunnar tilgreinir en lögreglan fann efnið við leit í bifreiðinni á lögreglustöðinni á Akranesi í framhaldi af handtöku ákærða.

Brot ákærða skv. þessum ákærulið þykir varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr. sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni sbr. reglugerð nr. 232/2001 og nr. 848/2002.

III.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006.

Þess er jafnframt krafist að ofangreind 0,89 g af kannabisefni verði gerð upptæk með dómi samkvæmt 6. mgr. 5. gr. laga nr. 65/1974 sbr. lög 68/2001 og 2. mgr. 14. gr. reglugerðar nr. 233/2001.

Málið er einnig höfðað með ákæru sýslumannsins í Borgarnesi 3. mars 2009. Í því ákæruskjali segir að málið sé höfðað gegn ákærða fyrir umferðarlagabrot en ákærða er gefið að sök:

I.

fyrir umferðarlagabrot með því að hafa mánudaginn 10. nóvember 2008, ekið bifreiðinni YB-167, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst tetrahýdrókannabínólsýra), frá söluskálanum Hyrnan í Borgarnesi og eftir götum Borgarness, þar til á vegkafla á Borgarbraut á móts við svæði BM-Vallá í Borgarnesi þar sem lögreglan stöðvaði aksturinn.

II.

fyrir umferðarlagabrot með því að hafa þriðjudaginn 13. desember 2008, ekið bifreiðinni YB-167, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst tetrahýdrókannabínólsýra), frá Borgarbraut 6 áleiðis að söluskálanum Hyrnan í Borgarnesi, þar til á vegkafla á Bjarnarbraut á móts við lögreglustöðina þar sem lögreglan stöðvaði aksturinn.

III.

fyrir umferðarlagabrot með því að hafa fimmtudaginn 8. janúar 2009, ekið bifreiðinni YB-167, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst tetrahýdrókannabínólsýra), eftir götum Borgarness, þar til á vegkafla á Borgarbraut á móts við Dílahæð þar sem lögreglan stöðvaði aksturinn.

IV.

fyrir umferðarlagabrot með því að hafa föstudaginn 23. janúar 2009, ekið bifreiðinni AG-784, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst tetrahýdrókannabínólsýra), eftir götum Borgarness, þar til á vegkafla á Borgarbraut á móts við Skallagrímsgarð þar sem lögreglan stöðvaði aksturinn.

V.

fyrir umferðarlagabrot með því að hafa laugardaginn 24. janúar 2009, ekið bifreiðinni AG-784, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst tetrahýdrókannabínólsýra), eftir götum Borgarness, þar til á móts við húsið Garðavík 5 þar sem lögreglan stöðvaði aksturinn.

Telst þetta varða við 1. mgr., sbr. 2. mgr., 45. gr. a., sbr. 100. gr. umferðarlaga nr. 50/1987 með síðari breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga. Þá er þess krafist að ákærði verði dæmdur til greiðslu alls sakarkostnaðar.

Af hálfu ákæruvaldsins hefur verið gerð leiðrétting á ákæru 3. mars 2009 en skráningarnúmer bifreiðar hafi misritast í ákæruliðum IV. og V. og á að vera YB-167 en ekki AG-784. Þetta stendur ekki í vegi þess að ákærða verði dæmt áfall enda hefur vörn málsins ekki verið áfátt af þessum sökum.

Ákærði hefur fyrir dómi skýlaust játað að hafa framið öll þau brot sem honum er gefin að sök í báðum ákærum og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Samkvæmt sakavottorði ákærða hefur ákærði ekki mál á sakaskrá sem áhrif hafa við ákvörðun viðurlaga.

Refsing þykir refsing hæfilega ákveðin 250.000 króna sekt til ríkissjóðs og komi 18 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Þá þykir rétt með vísan til 101. gr. og 102. gr. umferðarlaga að svipta ákærða ökurétti í 9 mánuði frá birtingu dómsins að telja

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Loks verður ákærði samkvæmt 1. mgr. 218. gr. laga nr. 88/2008 dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um þóknun verjanda, sem ákveðin er að meðtöldum virðisaukaskatti, svo sem greinir í dómsorði. Jafnframt verður ákærða gert að greiða útlagðan ferðakostnað verjandans.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, H-kk-nf M-kk-nf M-kk-nf, greiði 250.000 króna sekt til ríkissjóðs og komi 18 daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði er sviptur ökurétti í 9 mánuði frá birtingu dóms þess að telja.

Ákærði sæti upptöku á 0,89 g af kannabisefni.

Ákærði greiði 500.694 krónur í sakarkostnað, þar með talin málsvarnarlaun skipaðs verjanda síns, H-kk-ef I-kk-ef, hæstaréttarlögmanns, 55.776 krónur og ferðakostnað verjandans 7.700 krónur.

B-kk-nf B-kk-nf